CELEX: C2007/235/57
Language: bg
Date: 2007-10-06 00:00:00
Title: Дело F-79/07: Иск, предявен на 31 юли 2007 г. — Braun-Neumann/Парламент

6.10.2007   
            
            
               BG
            
            
               Официален вестник на Европейския съюз
            
            
               C 235/31
            
         Иск, предявен на 31 юли 2007 г. — Braun-Neumann/Парламент
   (Дело F-79/07)
   (2007/C 235/57)
   Език на производството: немски
   Страни
   
      Ищец: Kurt-Wolfgang Braun-Neumann (Merzig, Германия) (представител: P. Ames, Rechtsanwalt)
   
      Ответник: Eвропейски парламент
   Искания на ищеца
   
               —
            
            
               да се осъди ответника да заплати на ищеца със задна дата, считано от 1 август 2004 г., останалата половина от размера на наследствената пенсия, дължима за неговата съпруга Gisela Mandt, родена Neumann, починала на 25 юли 2004 г., на месечни вноски от 1 670,84 еуро, заедно с лихвите, изчислени съобразно лихвения процент, прилаган от Европейската централна банка по постоянното пределно кредитно улеснение, увеличен с 3 %,
            
         
               —
            
            
               да се осъди ответника да заплати съдебните разноски по производството.
            
         Правни основания и основни доводи
   Европейският парламент се е ангажирал да заплати на ищеца в качеството му на вдовец на г-жа Gisela Mandt, родена Neumann, 50 % от наследствената пенсия. Ищецът е поискал да получава наследствената пенсия в пълен размер.
   Искът е насочен срещу решението на Европейския парламент, с което се взема предвид втория брак на починалото лице, въпреки че решението за развод от 6 септември 1995 г. на Първоинстанционният съд в Намюр във връзка с първия брак не е било признато от Bayerisches Oberstes Landesgericht в неговото определение от 11 октомври 1999 г. Ищецът заявява, че така той е единственият „преживял съпруг“, тъй като вторият брак на починалото лице с г-н Wolfgang Mandt не бил правно валиден.